**Чивнинг програм стипендија владе Уједињеног Краљевства за 2015/16. годину**

Чивнинг програм стипендија је глобални пограм стипендија владе Уједињеног Краљевства чији је циљ да омогући талентованим младим људима да студирају на најбољим универзитетима у Уједињеном Краљевству и стварају везе са будућим лидерима из читавог света.

Стипендије су намењене за **похађање мастер студије свих области у трајању од годину дана** на одабраном универзитету у Уједињеном Краљевству.

Чивнинг стипендије су пуне стипендије и покривају: трошкове школарине, трошкове пута, трошкове визе, месечну новчану накнаду која покрива трошкове живота и смештаја.

**Процес пријаве за Чивнинг стипендије за академску 2015/16. годину почиње 01. августа и траје до 15. новембра 2014. године.**

Профил кандидата:

* талентовани млади људи који имају потецијал да постану будући лидери и који по завршетку овог програма намеравају да се врате у своју матичну земљу
* завршене основне студије
* две године радног искуства (плаћени или неплаћени рад)
* кандидати који поседују међународнопризнате сертификате познавања енглеског језика

За академску 2015/16. годину студијске области које имају проритет су: људска и мањинска права, реформа државне администрације, реформа правних система, реформа економије и конкуренције, превенција конфликата и помирење после сукоба.

Да би могли да аплицирају за Чивнинг стипендију, заинтересовани кандидати морају пре пријаве за стипендију (или евентуално истовремено) аплицирати за пријем на жељени универзитет у Уједињеном Краљевству.

Претраживач универзитета у Уједињеном Краљевству доступан је на адреси: <http://www.chevening.org/study/uk_universities/>

Више о програму и начину пријаве видети на:

<http://www.chevening.org/serbia/>